永恆之藍

永恆之藍係美國國家安全局開發嘅漏洞利用程序，喺2017年4月14號被黑客組織影子掮客洩漏。呢個軟件工具利用TCP445 port上嘅檔案共用協議漏洞進行散播。

雖然微軟喺2017年3月14號發布操作系統修補程式修補咗呢個漏洞，5月12號WannaCry勒索軟件利用呢個漏洞傳播時，好多微軟視窗用戶仍然未有安裝修補程式。

由於WannaCry嘅嚴重性，微軟喺2017年5月13號為已停止支持嘅微軟視窗 8、微軟視窗 XP同微軟伺服器2003發布咗緊急安全更新，以阻止WannaCry嘅傳播。

2017年6月27號，有勒索軟件冒充係Petya利用永恆之藍漏洞喺歐洲地區大肆傳播，呢個勒索軟件被命名為NotPetya。佢帶有較強嘅政治目的進行攻擊，即進行破壞而唔係要贖金，即使受害者支付贖金亦唔會得到任何密鑰，因為NotPetya根本就冇編寫密鑰上傳模塊到控制者嘅伺服器。之後真正嘅Petya作者公布解密密鑰並聲明同歐洲地區嘅攻擊無關，但解密密鑰只可以解密Petya而唔支持NotPetya加密嘅文件。

電腦安全漏洞
電腦病毒